Wɔatwerɛ nsɛm wei ɛwɔ Asante kasa mu Tuo zaafi a nnipa dodow no ara frɛ no diehuo(pronounciation of "Diehuo" (help·info)) ka nnuane a yɛdi no wɔ Gaanaman mu ha no ho. Wɔ Gaana no, nnipakuo a wɔdi diehuo pa ara ne nnipa a wɔwɔ atifi fam. Diehuo yɛ aduane a ɛyɛ dɛ yie na ne akadeɛ titriw ne ayoyo forɔeɛ ne ntoosi forɔyɛ. Sɛ worebɛyɛ adiehuo ne forɔeɛ a yɛde ka ho a, wobɛhia; Kokonte, aburosam, ayoyo haban, kawu, nkyene, dawadawa, mako, gyeene, atomudeɛ, ntoosi, amane, ngo. Diehuo Sɛ worebɛka diehuo a, wobɛdi kan afa aburosam ne nsuo aka afra. Wowie a na wode nsuo asi gya so ama no ehuru. Ehuru a, na wode aburosam no a wode nsuo fra no egu mu na wanunum ama antɔ aba. Sɛ ɛfra na ehuru a, na wasa bi asi nkyɛn a wode bɛka diehuo no. Wowie a, na wode kokonte sam no egu nea aka wɔ gya so no mu. Wode kokonte Sam no egu ewie no, na wanunum ara kɔsi sɛ ɛbɛfra yie na amma antɔ aba.